section_heading: Tradicionalni principi
paragraph_text: Akupunkturne točke su podijeljene u 12 kanala koji odgovaraju 12 organa (Zang-Fu), te dva kanala: kralježnični i 3-struki grijač (San Jiao). Kanali se dijele u yin i yang. Na svakom ekstremitetu se nalazi početak po tri kanala. S ruke polaze tri yin kanala (pluća, perikard, srce) i tri yang kanala (debelo, tanko crijevo, San Jiao). S noge polaze tri yin kanala (slezena, jetra, bubreg) i tri yang kanala (želudac, žučni, mokraćni mjehur). Qi teče duž kanala unutrašnjim i vanjskim putevima koji se reflektiraju na koži pacijenta.